Projekts

**LATVIJAS REPUBLIKAS MINISTRU KABINETA**

 **SĒDES PROTOKOLLĒMUMS**

### Rīgā Nr. 2020.gada \_\_\_\_\_\_\_\_

.§

Par likumprojektu “Par valsts budžetu 2021.gadam”

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(…)

1. Atbalstīt iesniegto likumprojektu “Par valsts budžetu 2021.gadam” un tā paskaidrojumus.
2. Atbilstoši Likuma par budžetu un finanšu vadību 21.panta otrās daļas 17.punktam, iesniedzot Saeimā likumprojektu “Par valsts budžetu 2021.gadam”, Valsts kancelejai pievienot tam arī Ministru kabineta 2020.gada 18.augusta protokollēmuma Nr.49 43.§, 46.§, 2020.gada 2.septembra protokollēmuma Nr.51 54.§, 55.§ un 2020.gada 22.septembra protokollēmuma Nr.55 38.§.
3. Atbilstoši Likuma par budžetu un finanšu vadību 16.2 panta septītajai daļai, iesniedzot Saeimā likumprojektu “Par valsts budžetu 2021.gadam”, Valsts kancelejai pievienot tam arī Ministru kabineta un Latvijas Pašvaldību savienības vienošanās un domstarpību protokolu.
4. Finanšu ministrijai likumprojektu “Par valsts budžetu 2021.gadam” (budžeta likumprojektu paketi) un paskaidrojumus iesniegt Saeimai 2020.gada 14.oktobrī.
5. Atļaut Finanšu ministrijai līdz likumprojekta “Par valsts budžetu 2021.gadam” un tā paskaidrojumu iesniegšanai Saeimā veikt tajos tehniskus precizējumus.
6. Noteikt, ka atbildīgais par likumprojekta turpmāko virzību Saeimā ir finanšu ministrs.
7. Ministrijām un citām centrālajām valsts iestādēm likumprojekta “Par valsts budžetu 2021.gadam” izskatīšanai Saeimā otrajā lasījumā:
	1. priekšlikumus iesniegt Finanšu ministrijā termiņā, kādu Saeima noteiks otrā lasījuma priekšlikumu iesniegšanai;
	2. neiesniegt priekšlikumus, kas pasliktina valsts budžeta finansiālo bilanci, izņemot gadījumus, ja Ministru kabinets ir pieņēmis attiecīgu lēmumu;
	3. neiesniegt priekšlikumus par tādām apropriāciju izmaiņām, kuras saskaņā ar Likumā par budžetu un finanšu vadību noteikto iespējams veikt ar finanšu ministra rīkojumu.
8. Pieņemt zināšanai, ka, lai kompensētu Transportlīdzekļu ekspluatācijas nodokļa prognozēto ieņēmumu samazinājumu 6 080 092 EUR apmērā 2021.-2023.gadam ik gadu atbilstoši Ministru kabineta 2020.gada 9.oktobra sēdē atbalstītajam likumprojektam “Grozījumi Transportlīdzekļa ekspluatācijas nodokļa un uzņēmumu vieglo transportlīdzekļu nodokļa likumā”, ir samazināti izdevumi budžeta resora “74. Gadskārtējā valsts budžeta izpildes procesā pārdalāmais finansējums” programmā 02.00.00. “Līdzekļi neparedzētiem gadījumiem”. Finanšu ministrijai uz likumprojekta “Par valsts budžetu 2021.gadam” izskatīšanu Saeimā 2.lasījumā sagatavot priekšlikumus finansējuma atjaunošanai, tajā skaitā izvērtējot papildu komandējumu izdevumu samazinājumu vēl par 20%.

# Ministru prezidents A. K. Kariņš

# Valsts kancelejas direktors J. Citskovskis

Finanšu ministrs

 J. Reirs

Kristīna Pūre, 67095432

kristina.pure@fm.gov.lv